ที่ มท ๐๘16.3/ว 393 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 กุมภาพันธ์ ๒๕65

เรื่อง กำหนดการคัดเลือกลูกเสือ เนตรนารีที่เห็นสมควรได้รับเข็มลูกเสือบำเพ็ญประโยชน์ ประจำปี 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานลูกเสือแห่งชาติ ที่ ศธ 5400/629

 ลงวันที่ 27 มกราคม 2565 จำนวน ๑ ชุด

ด้วยกรมส่งเสริมการปกครองท้องถิ่น ได้รับแจ้งจากสำนักงานลูกเสือแห่งชาติว่า ได้กำหนด
การคัดเลือกลูกเสือ เนตรนารีที่เห็นสมควรได้รับเข็มลูกเสือบำเพ็ญประโยชน์ ประจำปี 2565 เพื่อให้เป็นไป
ตามข้อบังคับคณะกรรมการบริหารลูกเสือแห่งชาติ ว่าด้วยเข็มลูกเสือบำเพ็ญประโยชน์ พ.ศ. 2554 โดยขอความร่วมมือกรมส่งเสริมการปกครองท้องถิ่นแจ้งสถานศึกษาในสังกัดองค์กรปกครองส่วนท้องถิ่นให้พิจารณาคัดเลือกลูกเสือ เนตรนารี ที่ได้บำเพ็ญประโยชน์อย่างดีเด่นต่อสถานศึกษา ครอบครัว หรือกิจการที่เป็นสาธารณประโยชน์ เสนอขอเข็มลูกเสือบำเพ็ญประโยชน์ ประจำปี 2565 เพื่อเป็นขวัญกำลังใจแก่ลูกเสือ
เนตรนารี และเป็นตัวอย่างที่ดีแก่ลูกเสือ เนตรนารีอื่น ๆ

 กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นเพื่อแจ้งสถานศึกษาในสังกัดพิจารณาคัดเลือกลูกเสือ เนตรนารี ที่ได้บำเพ็ญประโยชน์อย่างดีเด่นต่อสถานศึกษา ครอบครัว หรือกิจการที่เป็นสาธารณประโยชน์ เพื่อเสนอขอเข็มลูกเสือบำเพ็ญประโยชน์ ประจำปี 2565 ทั้งนี้ ให้พิจารณาคัดเลือกตามข้อบังคับคณะกรรมการบริหารลูกเสือแห่งชาติ ว่าด้วยเข็มลูกเสือบำเพ็ญประโยชน์ พ.ศ. 2554 และขอให้จังหวัดรวบรวมรายชื่อลูกเสือ เนตรนารีที่ได้รับการคัดเลือกพร้อมประวัติผลการปฏิบัติงานตามแบบรายงานสำหรับขอเข็มลูกเสือบำเพ็ญประโยชน์ ส่งให้กรมส่งเสริมการปกครองท้องถิ่น ภายใน
วันที่ 9 พฤษภาคม 2565 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. (น) ...............................

ผอ.กศ. .....................................

ผอ.กง.สศ. ….............................

หน.ฝ.คศ. .................................

จนท. ........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร ๐-๒๒๔๑-๙๐๒๑-3 ต่อ 218

ไปรษณีย์อิเล็กทรอนิกส์ saraban@dla.go.th